Document ID: 31982R1485

*****
ΚΑΝΟΝΙΣΜΟΣ (ΕΟΚ) αριθ. 1485/82 ΤΗΣ ΕΠΙΤΡΟΠΗΣ
της 10ης Ιουνίου 1982
περί διορθώσεως του κανονισμού (ΕΟΚ) αριθ. 1328/82 περί δεκάτης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων πλην των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1328/82 (3) έχει τροποποιήσει τον κανονισμό (ΕΟΚ) αριθ. 2793/77 (4), όσον αφορά τον καθορισμό και την ηλικία των μόσχων· ότι αυτή η τροποποίηση οδήγησε στη de facto προσαρμογή του άρθρου 4 του κανονισμού (ΕΟΚ) αριθ. 2793/77· ότι, συνεπεία παραλείψεως, η προσαρμογή δεν πραγματοποιήθηκε· ότι έχει κατά συνέπεια σημασία να διορθωθεί ο κανονισμός (ΕΟΚ) αριθ. 1328/82, σύμφωνα με τη γνωμοδότηση της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1328/82 προστίθεται το εξής σημείο 4:
«4. Στο άρθρο 4 παράγραφος 1 υπό γ δεύτερη περίπτωση, η μνεία '. . . ο ανώτατος αριθμός μόσχων 4 μηνών . . .' αντικαθίσταται από τη μνεία '. . . ο ανώτατος αριθμός νεαρών μόσχων . . .'.»
Άρθρο 2
Ο παρών κανονισμός αρχίζει να ισχύει από την 12η Ιουνίου 1982.
Εφαρμόζεται από την 1η Ιουλίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 10 Ιουνίου 1982.

Labels: 17
6